Ο χρόνος εισαγωγής των τροφών και η προσαρμογή των υφών εξαρτάται απόλυτα από το αναπτυξιακό στάδιο του βρέφους. Αλεσμένα τρόφιμα με υδαρή σύσταση ξεκινούν να εισάγονται όταν το βρέφος δείχνει ότι μπορεί να κάθεται με υποστήριξη, το οποίο συνήθως συμβαίνει μεταξύ 4-6 μηνών. Σταδιακά, όταν το βρέφος κάθεται μόνο του χωρίς στήριξη, μπορούμε να περάσουμε σε πολτοποιημένα τρόφιμα (χωρίς σβόλους). Όταν ξεκινήσει να μπουσουλάει, μπορούμε να περάσουμε σε πολτοποιημένα τρόφιμα με σβόλους ή τρόφιμα με μαλακή σύσταση που μπορεί να τα πιάσει με το χέρι και λιώνουν. Τέλος, όταν το βρέφος ξεκινά να περπατά, μπορούμε να προσφέρουμε την τροφή σε κομμάτια σε μέγεθος μπουκιάς με μαλακή προς μέτρια υφή. Αυτό είναι ένα αδρό πλάνο των βημάτων, για μια πιο εξατομικευμένη απάντηση, ιδανικά απευθύνεστε στον παιδίατρο που παρακολουθεί το βρέφος για να σας καθοδηγήσει.